རིག་པ་སློབ་པའི་བློ་གསར་རྣམས་ལ་མཚོན་ན།དགེ་བའི་བཤེས་གཉེན་ཞིག་ལ་མཇལ་བ་ལས་གཞན།བསླབ་དེབ་ལེགས་པོ་ཞིག་ལ་ཐུག་རྒྱུ་ནི་ཅི་བས་ཀྱང་གལ་ཆེ་ཞིང་།བསླབ་དེབ་མ་ལེགས་ཚེ་དགེ་རྒན་བཟང་ཡང་ཕན་དཀའ་སྟེ།རྡོ་བརྡར་བའི་གཏམ་དང་།སྦུན་པ་འཕྱར་བའི་དཔེ་བཞིན་སྡུག་རུས་ཅི་ཙམ་བསྐྱེད་ཀྱང་དོན་སྙིང་ཆེན་པོ་མེད།དེང་གི་སུམ་རྟགས་མི་ཤེས་པའི་སློབ་ཆེན་ཚོ་དང་།བྱ་ཚིག་མིང་ཚིག་གི་སྒྲ་དོན་མ་ནོར་བའི་ཡི་གེ་ཤོག་ལྷེ་གང་ཡང་འབྲི་དཀའ་བའི་ཤེས་ཡོན་པ་ཡིན་ལོ་ཟེར་བ་མང་བོ་བྱུང་བ་འདི་དག་ནི་དེའི་དཔེ་མཚོན་གསོན་པོ་ཞིག་ཅི་ལ་མིན།